Document ID: /roh_data/filtered/fineweb-2-filterrobots_roh.jsonl.gz/16636

La pitschna lischerna alpina pauc timida è la suletta spezia da lischernas en il Parc Naziunal.
La lischerna alpina vegn savens survesida pervi da sia parita modesta e la colur brina. Ella ha mo paucs pitschens che sortan da la crosa gia en il venter da la mamma, cuntrari a la gronda part da las autras spezias parentadas. Quest cumportament è in’adattaziun a l’ambient alpin. Durant la purtanza èn ils pitschens che creschan en il venter da la mamma protegids e vegnan purtads uschia en lieus pli chauds.
Las lischernas pitschnas han ina colur pli stgira ch’ils animals creschids.